

**PROJEKTS “JAUNIEŠU KLUBA 10X10 DARBĪBAS NODROŠINĀŠANA”**

Projekts **„Jauniešu kluba 10x10 darbības nodrošināšana”** tika iesniegts Jaunatnes starptautisko programmu aģentūrā 2014.gada 25.aprīlī Jaunatnes politikas valsts programmas 2014.gadam 3.2.apakšsadaļas „Atbalsts Latvijas UNESCO kluba „Jauniešu klubs 10x10” pamatdarbības nodrošināšanai” ietvaros.

Tukuma novada Dome noslēdza līgumu Nr.4-42/1 par projekta īstenošanu ar **Jaunatnes starptautisko programmu aģentūru** 2014.gada 2.jūnijā.

Projekta kopējās izmaksas tika plānotas **2596 EUR**, no kurām **aģentūras līdzekļi - 2000 EUR** un līdzfinansējumu 596 EUR apmērā no projekta sadarbības partneriem - biedrības Jauniešu klubs „10x10” un Tukuma novada pašvaldības aģentūras „Tukuma novada sociālais dienests”.

Projekta vispārējais mērķis tika noteikts - nodrošināt Jauniešu kluba 10x10 darbību, radot labvēlīgus apstākļus jauniešu fiziskai un radošai attīstībai Tukuma novadā, nodrošināt jauniešiem veselīga un lietderīga brīvā laika izmantošanas iespējas.

Projekta laikā **līdz 2014.gada 30.septembrim** tika īstenoti pieci pasākumi: **4 pārgājieni** (2 īsi un 2 gari) un **1 nometne**:

1. Garais pārgājiens „Pludmales iekarotāji” maršrutā Kolka-Ventspils notika 19.-20.jūlijā, piedalījās 3 dalībnieki;
2. Vasaras nometnē „Savvaļa” atpūtas kompleksā „Rūši” 05.-08.08.2014. piedalījās 20 dalībnieki;
3. Īsais pārgājiens „Rūši” notika Apšuciemā 6.augustā, piedalījās 20 dalībnieki

4. Garais pārgājiens „Gribam atpakaļ vasaru” maršrutā Sārnate- Liepāja 13.-14.septembrī, piedalījās 10 dalībnieki;

5. Īsais pārgājiens 18.septembrī uz Melnezera mežiem, piedalījās 20 dalībnieki.

Lielākajā daļā no pasākumiem tika sasniegta vēlamā mērķauditorija, kas bija Tukuma jaunieši vecumā no 11-25 gadiem. Tā iekļauj gan bērnus no sociālā riska ģimenēm, gan pilsētas jauniešus no „parastām” ģimenēm. Šāda mērķauditorija ir izvēlēta, lai jaunieši no sociālā riska ģimenēm veiksmīgāk integrētos pilsētas sabiedrībā un veicinātu savstarpējo sadarbību un mudinātu jauniešus būt sabiedriski aktīviem.

Iesaistot jauniešus pārgājienā un nometnē, izdevās viņiem parādīt, ka ir iespējams atpūsties dažādi, ka iešana pārgājienā var būt labs veids kā atpūsties, stiprināt savu veselību un pats galvenais iegūt jaunus draugus un jau nostiprināt esošās draudzības, jo kā mēs zinām īstu draudzību var pārbaudīt tikai grūtībās. Visu realizēto aktivitāšu laikā jauniešiem bija iespēja uzlabot savas spējas darboties komandā, izprast kā ir būt komandas līderim un kā būt kādas komandas sastāvā- šīs spējas, galvenokārt tika attīstītas vasaras nometnes ietvaros. Projekta rezultātā jauniešiem radās interese par iesaistīšanos Jauniešu kluba „10x10” darbībā, kā arī attīstīja savas sadarbības spējas un ieinteresētību darboties komandā un sabiedrības labā.

*Raksts sagatavots 30.09.2014.*



**PROJEKTS “JAUNIEŠU KLUBA 10X10 DARBĪBAS NODROŠINĀŠANA”**

īstenots Jaunatnes politikas valsts programmas 2014.gadam valsts budžeta finansējuma ietvaros